Fodboldspilleren Christian Eriksen kunne i februar fejre sin 23 års fødselsdag.

Sin unge alder til trods kan fynboen alligevel runde en milepæl, når landsholdet i aften møder USA i en venskabskamp i Aarhus.

Og ifølge modstandernes tyske landstræner er der en helt speciel grund til, at Eriksen allerede er nået så langt.

Læs også : OVERBLIK Fem milepæle for det amerikanske fodboldlandshold

- Han er et exceptionelt talent. Det er derfor han spiller for Tottenham, lyder det fra Jürgen Klinsmann med et glimt i øjet.

Tog til Bayern for at vinde

Klinsmann spillede selv en sæson for Tottenham Hotspur i midten af 1990'erne og forstår godt, hvis mange herhjemme håber på, at Eriksen på et tidspunkt skifter til en endnu større klub.

- For mig var Tottenham en enorm oplevelse, og jeg fortryder ikke et sekund af tiden der, men jeg valgte også at skifte til Bayern München for at vinde trofæer.

Læs også : VIDEO Klinsmann om Olsen: Han var en fantastisk spilleR

Klinsmann vandt ingen titler i sin sæson i Tottenham, men i sine to år i Bayern München blev det både til et tysk mesterskab og UEFA Cup-titel.

Danmark møder USA i aften kl. 20.15 og kampen kan følges på P3.